CELEX: 62020TN0255
Language: da
Date: 2020-05-04 00:00:00
Title: Sag T-255/20: Sag anlagt den 4. maj 2020 — ClientEarth mod Kommissionen

27.7.2020   
            
            
               DA
            
            
               Den Europæiske Unions Tidende
            
            
               C 247/18
            
         
      Sag anlagt den 4. maj 2020 — ClientEarth mod Kommissionen
      (Sag T-255/20)
      (2020/C 247/27)
      Processprog: engelsk
      
         Parter
      
      
         Sagsøger: ClientEarth AISBL (Bruxelles, Belgien) (ved Solicitor F. Logue og Barrister-at-law J. Kenny)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af Europa-Kommissionens stiltiende afgørelse af 26. februar 2020 i sag GESTDEM nr. 2019/6819 om afslag på sagsøgerens begæring om delvis aktindsigt.
               
            
                  —
               
               
                  Der træffes afgørelse om sagsomkostningerne og Europa-Kommissionen tilpligtes at betale sagsøgerens omkostningerne og eventuelle intervenienter tilpligtes at bære deres egne omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om, at Kommissionen anlagde åbenbart urigtige skøn og begik retlige fejl, som førte til en forkert anvendelse af undtagelsen om beskyttelse af beslutningsprocessen (artikel 4, stk. 3, andet afsnit, i forordning nr. 1049/2001 (1) og ikke fremkom med en begrundelse (artikel 296 TEUF) fordi:
                  
                              —
                           
                           
                              der ikke er nogen beslutningsproces, som kunne blive alvorligt undermineret ved den delvise aktindsigt i afsnit 4 i referatet af det 79. møde i »Technical Committee — Motor Vehicles« afholdt i Bruxelles den 12. februar 2019 (»Dokument B«)
                           
                        
                              —
                           
                           
                              Kommissionen ikke har godtgjort, at delvis aktindsigt i afsnit 4 i dokument B alvorligt ville underminere dens beslutningsproces.
                           
                        
            
                  2.
               
               
                  Andet anbringende om, at Kommissionen anlagde åbenbart urigtige skøn og begik retlige fejl, som førte til en forkert fortolkning af vurderingen af den tungtvejende offentlige interesse i artikel 4, stk. 3, andet afsnit, i forordning nr. 1049/2001 og ikke fremkom med en begrundelse (artikel 296 TEUF).
               
            
                  3.
               
               
                  Tredje anbringende om, at Kommissionen begik en retlig fejl, da den støttede sig til Standard Rules of Procedure for Committees, som ikke finder anvendelse i henhold til artikel 277 TEUF.
               
            
         (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).